**איך פעלנו כקבוצה? (שעה)**

מטרות-
1. החניך יסכם את התהליך הקבוצתי
2. החניך יילמד על הקבוצה בצורה חוויתית
3. החניך ייקח על עצמו חלק בתהליך הקבוצתי

מהלך-

מהלך הפעולה:

1. סבב מה נשמע (10 דקות)

כל חניך ישתף מה שלומו ואיך היה היום שלו.

1. מצגת על התהליך הקבוצתי שעברנו (10 דקות)

נצפה ביחד עם החניכים במצגת תמונות וסרטונים מהשנה והתהליך שעברנו ביחד.

1. מה עברנו השנה? (25 דקות)

נעמוד במעגל, ובאמצע נניח חוט צמר ארוך (חשוב שיהיה מאוד ארוך). נסביר לחניכים שעכשיו נשחק משחק, כל פעם מישהו יזכיר משהו שעברנו השנה ביחד כקבוצה ויעביר את קצה החוט למישהו אחר שיתבקש להזכיר לנו עוד משהו שעברנו השנה ביחד (חוויות וזכרונות מההתנדבות, מהפעולות, מהתהליך שעברנו ביחד כקבוצה). אסור לנו לעזוב את החוט, כל אחד שאמר משהו צריך לשמור טוב על החוט שלו ולהחזיק אותו.

בסוף המשחק נשב במעגל על הרצפה בעודנו מחזיקים את החוט ונשאל את החניכים:

* למה החוט התבלגן כל כך?
* מה זה גרם לכם להרגיש להיזכר בכל הדברים שעברנו השנה ביחד?
* האם אתם גאים בעצמכם?

החוט בסוף המשחק מתאר את התהליך והחוויות שעברנו השנה כקבוצה ביחד, בעבודה הקשה שלנו, כמה החוויות קירבו ביננו, למדנו להכיר אחד את השנייה, יזמנו והתנסנו דברים חדשים, עזרנו אחד לשנייה ולסביבה שלנו.

1. מה היה החלק שלי בקבוצה? (15 דקות)

נסביר לחניכים שבסוף תהליך יש שיטה שנקראת ״שיפור שימור״ - כלומר, להסתכל אחורה על התהליך ולהבין עם עצמי במה הייתי טוב ואני רוצה לשמור על זה, ובמה אני יכולה עוד להשתפר. זה לא קל ודורש בגרות וכנות אבל זה יכול לתרום לנו המון ללמוד על עצמנו ולעתיד.

נחלק לכל אחד דף חדש ונבקש לקפל אותו לחצי. בחצי אחד נכתוב בטוש 1 את הדברים הטובים שתרמתי לקבוצה השנה ובתהליך, מה עשיתי טוב ונכון, איפה השקעתי ונתתי מעצמי, ממה נהנתי, מה למדתי, מה הרווחתי. בחצי השני נכתוב בטוש 2 את הדברים שלדעתי הייתי יכול לשפר, להיות יותר פעיל, לא לוותר לעצמי.